Griekwastad-moorde: Polisie ontken bewerings deur AWB-vrou | Maroela Media
Cornelia de Wet. Foto: Volkstaat.net
“Daar steek geen waarheid in dié bewerings nie,” het Dick de Waal, ondersoekbeampte, getuig.
Regter Frans Kgomo hoor tans getuienis aan in die saak van ŉ 17-jarige seun wat beskuldig word van die moord op Deon Steenkamp (44), sy vrou Christelle (43) en hul dogter Marthella (14). Hulle is op 6 April 2012 op hul plaas Naauwhoek naby Griekwastad doodgeskiet.
De Waal het aan die hof gesê hy het intussen inligting van drie bronne ontvang. Die jongste inligting is van ŉ vrou in Kuruman; ŉ man wat as staatsgetuie sal optree; en Cornelia de Wet, wat tans in ŉ gevangenis in Middelburg, Mpumalanga, aangehou word.
De Wet, ŉ vermeende lid van die Afrikaner Weerstandsbeweging (AWB), het bely dat sy ŉ rol gespeel het in die moorde. Die Diamond Fields Advertiser het berig die 37-jarige De Wet, wat vir die besit van plofstof en ammunisie in aanhouding is, voer aan die Steenkamp-moorde was deel van ŉ plan om wit boere aan te val in ŉ poging om vrees aan te wakker en rassehaat te kweek. Klik hier om meer te lees.
Staatsaanklaer Hannes Cloete wou by De Waal weet hoe hy, sedert die laaste hofsitting, bykomende inligting in die saak hanteer het. De Waal het getuig alle inligting is opgevolg, verklarings is afgeneem en tot die dossier bygevoeg. Die seun se verdedigingspan het alle verklarings ontvang.
Die hof het gehoor die Staat het De Wet na Kimberley gebring sodat die seun se verdedigingspan met die vrou kon vergader.
Seuntjie oorleef haai-aanval danksy barmhartige samaritane
Marlene Hanekom · 6 jaar gelede
Is ons oortuig daarvan dat Cornelia de Wet wel ‘n AWB lid is of was, NEE.
Georgette · 6 jaar gelede
Goed gestel Steyn!